CELEX: 62012TB0164
Language: sk
Date: 2012-11-29 00:00:00
Title: Vec T-164/12 R: Uznesenie predsedu Všeobecného súdu z  29. novembra 2012 — Alstom/Komisia ( „Konanie o nariadení predbežného opatrenia — Hospodárska súťaž — Rozhodnutie Komisie postúpiť dokumenty vnútroštátnemu súdu — Dôvernosť — Právo na účinnú súdnu ochranu — Návrh na nariadenie predbežných opatrení — Fumus boni iuris — Naliehavosť — Zváženie záujmov“ )

26.1.2013   
            
            
               SK
            
            
               Úradný vestník Európskej únie
            
            
               C 26/49
            
         Uznesenie predsedu Všeobecného súdu z 29. novembra 2012 — Alstom/Komisia
   (Vec T-164/12 R)
   (Konanie o nariadení predbežného opatrenia - Hospodárska súťaž - Rozhodnutie Komisie postúpiť dokumenty vnútroštátnemu súdu - Dôvernosť - Právo na účinnú súdnu ochranu - Návrh na nariadenie predbežných opatrení - Fumus boni iuris - Naliehavosť - Zváženie záujmov)
   2013/C 26/99
   Jazyk konania: angličtina
   
      Účastníci konania
   
   
      Žalobkyňa: Alstom (Levallois-Perret, Francúzsko) (v zastúpení: J. Derenne, advokát, N. Heaton, P. Chaplin a M. Farley, solicitors)
   
      Žalovaná: Európska komisia (v zastúpení: A. Antoniadis, N. Khan a P. Van Nuffel, splnomocnení zástupcovia)
   
      Vedľajší účastník, ktorý v konaní podporuje žalovanú: National Grid Electricity Transmission plc (Londýn, Spojené kráľovstvo) (v zastúpení: A. Magnus, C. Bryant a E. Coulson, solicitors, J. Turner a D. Beard, QC)
   
      Predmet veci
   
   Návrh na odklad výkonu rozhodnutia Komisie z 26. januára 2012 uvedený v listoch D/2012/006840 a D/2012/006863 generálneho riaditeľa Generálneho riaditeľstva pre hospodársku súťaž týkajúceho sa postúpenia niektorých dokumentov High Court of Justice (England and Wales) [Vysoký súdny dvor (Anglicko a Wales)], na účely ich použitia ako dôkazov v rámci žaloby podanej proti žalobkyni a návrh na dôverné zaobchádzanie v rámci konania o nariadení predbežného opatrenia s informáciami chránenými služobným tajomstvom obsiahnutými v odpovedi žalobkyne z 30. júna 2006 na oznámenie námietok vo veci COMP/F/38.899 — Rozvádzače izolované plynom
   
      Výrok
   
   
               1.
            
            
               Výkon rozhodnutia Komisie z 26. januára 2012 týkajúceho sa postúpenia dôverného znenia odpovede spoločnosti Alstom z 30. júna 2006 ako odpovede na oznámenie námietok vo veci COMP/F/38.899 — Rozvádzače izolované plynom High Court of Justice (England and Wales) [Vysoký súdny dvor (Anglicko a Wales)] sa odkladá.
            
         
               2.
            
            
               Návrh na nariadenie predbežného opatrenia sa v zostávajúcej časti zamieta.
            
         
               3.
            
            
               O trovách konania sa rozhodne v konaní o veci samej.